สังคมข่าวหุ้นนิวส์เวฟ
ตลาดหุ้นไทยล่าสุดปิดการซื้อขายที่ระดับ 1,434.89 จุด ปรับเพิ่มขึ้น 6.79 จุด พ่วงด้วยมูลค่าการซื้อขายเฉียด 4.7 หมื่นล้านบาท
16 มิ.ย. 2559

ตลาดหุ้นไทยล่าสุดปิดการซื้อขายที่ระดับ 1,434.89 จุด ปรับเพิ่มขึ้น 6.79 จุด พ่วงด้วยมูลค่าการซื้อขายเฉียด 4.7 หมื่นล้านบาท 
* ฝ่ายเข้าซื้อสุทธิตกเป็นของบัญชีบริษัทหลักทรัพย์เก็บไป 2,049 ล้านบาท ตามด้วยต่างชาติ 897 ล้านบาท ส่วนฝั่งเทขายสถาบันสาดออก 2,099 ล้านบาท และรายย่อยเทขาย 846 ล้านบาท
* เริ่มกันด้วยหุ้นแรกวันนี้ PTTGC หลังจากแจ้งชัทดาวน์โรงงานโอเลฟินส์หน่วยที่ 3 ทำเอาราคาหุ้นในช่วงต้นสัปดาห์ที่ผ่านมาปั่นป่วนทันที
* แต่งานนี้ฟากวงการเงินออกมาประเมินแล้ว ผลกระทบที่จะเกิดขึ้นจะอยู่ในกรอบที่จำกัดมากๆๆ
* เนื่องจากบริษัทมีทั้งสต๊อกเพียงพออยู่แล้วในมือ และยังมีโรงงานอื่นที่สามารถผลิตเสริมทดแทนกันได้
* ที่สำคัญบริษัทยังได้ทำประกันคุ้มครองไว้เป็นที่เรียบร้อย ดังนั้น ขอให้แฟน PTTGC สบายใจไว้ได้เลย
* โดยโอกาสทำกำไรสุทธิทั้งปี 59 โตเกิน 25,000 ล้านบาท จะยังเป็นไปได้สูง ราคาเป้าหมาย 70 บาท อัพไซด์สวยเหลือให้ได้ลงทุนทีเดียว
* ต่อกันด้วยหุ้น SCN ช่วงนี้วอลุ่มเทรดไหลกันเข้ามาไม่ขาดสาย
* หลังจากพื้นฐานธุรกิจปีนี้นับว่าอยู่ในเกณฑ์ที่โดดเด่นมาก * เพราะได้แรงส่งทั้งสายงาน iCNG-สถานีบริการ NGV ที่ยังมีศักยภาพเติบโตจนช่วยปั๊มรายได้-กำไรไหลเข้ามาต่อเนื่อง * ล่าสุด ผู้บริหารบริษัท “ฤทธี กิจพิพิธ” ยังออกปากคอนเฟิร์มว่า รายได้ทั้งปีโตก้าวกระโดด 40% แน่นอน
* หลังจากภาพรวมธุรกิจ SCN อยู่ในช่วงขาขึ้น ที่สำคัญภายในสิ้นปีนี้ยังมีโครงการโซลาร์สหกรณ์อีก 5 MW เข้ามาเสริมทัพเข้าไปอีก
* หุ้น TPBI เป็นอีกหนึ่งบริษัทที่น่าจับตาในช่วงปัจจุบัน * เมื่อวานซัดวอลุ่มโป่งเทรดกันเฉียด 140 ล้านบาท ดันราคาหุ้นปิดบวกไปกว่า 4% เลยทีเดียว
* แว่วกันมาว่า ออเดอร์งานช่วงนี้แน่นเอี๊ยด จนส่งผลให้ภายในไม่นานนี้ กำลังการผลิตเม็ดพลาสติกรีไซเคิลจะวิ่งขึ้นไปแตะ 100%
* และบริษัทยังมีแผนที่จะขยายกำลังผลิตเพิ่มขึ้นต่อทันที
* นั่นจึงยิ่งสะท้อนให้เห็นถึงความมั่นใจว่า TPBI ยังสามารถเติบโตได้ทั้งในระยะสั้นและระยะยาว เพราะมีงานรอเข้าคิวออเดอร์อยู่แล้ว
* ล่าสุด ราคาหุ้นวิ่งมาปิดบวกอยู่ที่ 16.90 บาท หากวันนี้มีแรงขายทำกำไรออกมา กดดันหุ้นให้ปรับลงเยอะ ต้องรีบหาจังหวะเข้าเก็บหุ้นได้เลย
* หุ้น JAS วิ่งบวกเต็มสปีดไม่หยุด เมื่อวานซัดปิดบวก 5.35 บาท ปรับเพิ่มขึ้นเฉียด 3%
* แหม…ช่วงประกาศซื้อหุ้นคืนนี่ราคาหุ้นแทบไม่ขยับ แต่พอช่วง 13 มิ.ย.ที่ผ่านมา ซึ่งได้ทำบิ๊กล็อต 5 บาทซื้อหุ้นคืนเท่านั้นแหละ พลิกโฉมกลายเป็นคนละคน
* แต่ด้วยความร้อนแรงที่วิ่งบวกกันมากเกินไปหน่อย เพราะแค่ช่วง 3 วันทำการ นี่เท่ากับบวกรวมไปแล้วกว่า 15%
* ดังนั้น จึงถึงเวลาที่จะต้อง “ขายทำกำไร” กันออกไปบ้าง รอราคาอ่อนตัวแล้วเข้าเก็บใหม่ดีกว่า ปลอดภัยกว่าเยอะ
* หุ้น ADVANC ปลดล็อกและคลายความกังวลไปได้อีกหนึ่งขั้น * เพราะล่าสุด  “ฟิทช์ เรทติ้งส์” สถาบันจัดอันเครดิต ออกมาคอนเฟิร์มว่า * แม้ในช่วงที่ผ่านมาจะคว้าใบอนุญาตเข้ามาเพิ่ม แต่บริษัทยังคงมีความสามารถในการลงทุนได้
* พร้อมกับคงอันดับเครดิตภายในประเทศระยะยาวของ AIS ไว้ที่‘AA+(tha)’ ส่วนตัว AWN ได้ระดับ ‘AA+(tha)’ เช่นกัน จึงตอกย้ำศักยภาพได้เป็นอย่างดี
* ปิดท้ายด้วยหุ้นน้องใหม่รายล่าสุด NETBAY มีคิวเข้าเทรดเป็นทางการครั้งแรกในวันนี้
* เบื้องต้นแวดวงการเงินประเมินกันมาว่า จะมีโอกาสวิ่งเกิน 5 บาท สูงกว่าราคาขาย IPO ที่กำหนดไว้ 4 บาทแน่นอน
* แรงหนุนหลักมาจากทิศทางธุรกิจที่มีโอกาสเติบโต อย่างงวดปี 58 มีกำไรโตทะลัก 65 ล้านบาท และงวดไตรมาส 1/59 ยังฟาดกำไรไปอีก 19 ล้านบาท การันตีความแกร่งชัดเจน *  